open-index/open-wikipedia-markdown huggingface dataset:
Aleksandr Ponomarenko

**Aleksandr Anatoljevitš Ponomarenko** (*Алекса́ндр Анато́льевич Пономаре́нко*; sündinud 27. oktoobril 1964 Belogorskis Krimmi oblastis) on Venemaa suurärimees, president Vladimir Putini lähikondne.

## Haridus
Ta on lõpetanud 1988. aastal Frunze-nimelise Simferopoli Riikliku Ülikooli kehakultuuriteaduskonna, aastatel 1983–1985 oli ajateenistuses Nõukogude armee õhudessantvägedes. 1980. aastate lõpul sai NSV Liidu meistersportlase kandidaadiks poksis, Ukraina noorte meister poksis.

1997 lõpetas Moskva Riikliku Juhtimisinstituudi, majandusteaduste kandidaat. 2001 kaitses Moskva Töö- ja Sotsiaalsuhete Akadeemia juures majandusteaduste doktori kraadi.

## Töö
1980. aastate lõpul asus koos hilisema miljardäri Aleksandr Skorobogatkoga Krimmis müüma ehitusmaterjale ja parfüüme. 1992–1998 Rahvusvahelise Korporatsioonide Instituudi teadur, hiljem prorektor Moskvas. 1994 asutas koos Skorobogatkoga kommertspanga Russki Generalnõi Banka ja oli 2000–2005 selle direktorite nõukogu esimees.

Pärast 1998. aasta majanduskriisi asus koos Skorobogatkoga kokku ostma Musta mere kargoettevõtteid, mis kokkupanduna moodustasid Novorossiiski Kommertsmeresadama (*Новороссийский морской торговый порт*) – Venemaa suurima sadamaoperaatorfirma. 2004–2011 selle juhatuse esimees. 2011 müüdi sadamafirma 2,5 miljardi dollari eest Summa Capitalile ja Transneftile. Saadud vahendite eest moodustas koos Skorobogatkoga TPS Kinnisvara, mis investeeris laialdaselt ostu- ja meelelahutuskeskustesse. 2013 asutasid nad TPS Avia, mis omab enamust Moskva Šeremetjevo lennuväljast, alates 2016 on P. Šeremetjevo lennuvälja juhatuse esimees.

## Putini palee
2011. aastal ostis ta Musta mere ääres Gelendžikis asuva nn Putini palee, mille ta enda sõnul tahtis teha hotellikompleksiks makstes kogu kompleksi eest kõigest 350 tuhat dollarit (ta ise nimetas palee maksumuseks 350 miljonit dollarit). Jaanuaris 2021 pärast filmi "Putini palee" ülespanekut Youtube'i teatas Šeremetjevo lennujaama pressitalitus, et P. eemaldus palee projektist juba märtsis 2016.

## Sanktsioonid
28. veebruaril 2022 kehtestas Euroopa Liit talle viisa- ja majandussanktsioonid. Tema Euroopa Liidu riikides olev vara külmutati.

## Viited
Adam Clendening

**Adam Clendening** (sündinud 26. oktoobril 1992 Niagara Fallsis, New Yorgi osariigis) on USA jäähokimängija, kes mängib kaitsjana American Hockey League'i (AHL) klubis Cleveland Monsters.

Aastatel 2010–2012 mängis ta Bostoni Ülikooli jäähokimeeskonnas.

2011. aastal valis Chicago Blackhawksi ta NHL-i ''draft''is 36. valikuna. Hooajal 2012–13 asus ta mängima AHL-is Blackhawksi noorteklubis Rockford IceHogs. 2013. aastal valiti ta AHL-i tähtede mängule ja hooajal 2013–14 AHL-i hooaja sümboolsesse koosseisu. NHL-is debüteeris Clendening Blackhawksi meeskonnas 20. novembril 2014 mängus Calgary Flamesi vastu ja lõi selles mängus ka värava.

Karjääri jooksul on Clendening NHL-is mänginud veel Vancouver Canucksi, Pittsburgh Penguinsi, Edmonton Oilersi, New York Rangersi, Arizona Coyotesi ja Columbus Blue Jacketsi ridades. NHL-is on tema kõige edukam hooaeg olnud 2016–17, mil sai ta Rangersi meeskonnas 31 mänguga kirja kaks väravat ja üheksa väravasöötu.

2018. aasta juulis liitus ta Blue Jacketsiga. Alates hooajast 2018–19 on ta põhiliselt mänginud Blue Jacketsi noorteklubis Cleveland Monsters AHL-is.

Aastatel 2009 ja 2010 tuli Clendening USA kuni 18-aastaste koondisega omavanuste maailmameistriks. 2021. aasta maailmameistrivõistlustel võitis ta USA jäähokikoondise koosseisus pronksmedali.

## Välislingid
* Adam Clendening NHL.com lehel
* Adam Clendening hockeydb.com lehel
Matt Tennyson

**Matthew Thomas Tennyson** (sündinud 23. aprillil 1990 Minneapolises Minnesotas) on USA jäähokimängija, kes mängib kaitsjana NHL-i klubis New Jersey Devils.

Aastatel 2009–2012 mängis ta Western Michigan University jäähokimeeskonnas.

2012. aasta märtsis sõlmis ta lepingu NHL-i klubiga San Jose Sharks ning debüteeris hooaja 2011–12 lõpus American Hockey League'is (AHL) San Jose Sharksi noorteklubis San Jose Sharks. NHL-is debüteeris Tennyson hooajal 2012–13.

2016. aasta juulis sõlmis ta üheaastase lepingu Carolina Hurricanesiga. 2017. aasta juulis liitus ta Buffalo Sabresiga. Aastatel 2017–2019 sai ta enam mänguaega AHL-is Sabresi noorteklubis Rochester Americans.

2019. aasta juulis sõlmis ta kaheaastase lepingu Devilsiga.

2021. aasta maailmameistrivõistlustel võitis Tennyson USA jäähokikoondise koosseisus pronksmedali. 

## Viited

## Välislingid
* Matt Tennyson NHL.com lehel
* Matt Tennyson hockeydb.com lehel
Trevor Moore

**Trevor Moore** (sündinud 31. märtsil 1995 Thousand Oaksis Californias) on USA jäähokimängija, kes mängib NHL-i klubis Los Angeles Kings ründajana vasakäärel.

Aastatel 2013–2016 mängis ta Denveri Ülikooli jäähokimeeskonnas.

2016. aasta juulis sõlmis ta lepingu NHL-i klubiga Toronto Maple Leafs. Ta asus hooajal 2016–17 mängima American Hockey League'is (AHL) Maple Leafsi noorteklubis Toronto Marlies. 2018. aastal võitis ta Marliesiga Calder Cupi. 2019. aastal valiti Moore AHL-i tähtede mängule.

NHL-is debüteeris Moore 23. detsembril 2018 mängus Detroit Red Wingsi vastu. Esimese värava lõi ta liigas 13. jaanuaril 2019 mängus Vancouver Canucksi vastu.

2020. aasta veebruaris müüdi tema mängijaõigused Kingsile.

2021. aasta maailmameistrivõistlustel võitis Moore USA jäähokikoondise koosseisus pronksmedali.

## Viited

## Välislingid
* Trevor Moore NHL.com lehel
* Trevor Moore hockeydb.com lehel
Springfield M1903

**Springfield M1903** (ametlikult **United States Rifle, Caliber .30-06, Model 1903**) on viielasulise salve ja käsilukustusega Ameerika Ühendriikide mitmelasuline teenistusvintpüss, mida kasutati peamiselt 20. sajandi esimeses pooles.

Ameerika Ühendriikide standardseks jalaväevintpüssiks sai M1903 19. juunil 1903 ning seda kasutati esimeses maailmasõjas. Aastal 1936 hakati vintpüssi M1903 asendama kiirema, poolautomaatse kaheksalasulise M1 Garandiga. Siiski oli M1903 Ameerika Ühendriikide standardvintpüss ka teises maailmasõjas, kuna M1 Garande ei oldud jõutud piisavas koguses toota. M1903 oli snaiperrelvana kasutusel teises maailmasõjas, Korea sõjas ja isegi Vietnami sõja alguses. Tänapäeval on see populaarne tsiviilkasutuses, kollektsionääride seas, täpsuslaskmistel ning sõjaväelises väljaõppes.

## Kasutajad
*: endiselt kasutusel JROTC-i üksustes ja paraadrelvana.
*
*
* Etioopia: saadi pärast teist maailmasõda.
*
*
* Hiina Vabariik
*
*: Indoneesia rahvusliku revolutsiooni ajal kasutusel Hollandi merejalaväekorpuses.
*: aastal 1950 2083 relva M1903.
* Itaalia partisanid: tarniti partisanidele, kes tegutsesid USA sõdurite lähedal.
*: saadi teises maailmasõjas sõjasaagiks. Pärast sõda kasutati Riiklikus Politseireservis.
*
*
*
* Laose Kuningriik
*
* Lõuna-Vietnam
*
*
*
* Põhja-Vietnam
*
*
*
*

## Vaata ka
* .30-06 Springfield
* USA-lt sõjasaagiks saadud tulirelvad teljeriikide kasutuses teises maailmasõjas
* Gewehr 98
* Lee-Enfield
* USA armee relvad tarnekataloogi indeksi järgi
* M1 Garand
* M1895 Lee Navy
* M1917 Enfield
* Pederseni aparaat
* Springfield M1892–99
* Springfield Model 1922
* Springfieldi rifle

## Viited

## Välislingid
* M1903.com
* FM 23-10 Basic Field Manual: U.S. Rifle Caliber .30, M1903, 20 September 1943
* (1943) TM 9-270 U.S. Rifle, Cal. .30, M1903A4 (Sniper's) Characteristics and Operation and Use of Telescopic Sight
* 90th Infantry Division Preservation Group
* Account of Theodore Roosevelt's Safari: Springfield
Hartmanice

**Hartmanice** (saksa keeles *Hartmanitz*) on linn Tšehhis Plzeňi maakonnas Klatovy ringkonnas. Hartmanice asub Saksamaa piirist 12 km kaugusel Otava jõe ääres, Klatovyst umbes 28 km lõunakagus ja Plzeňist ligikaudu 63 km lõunas.

Hartmanice asub merepinnast 712 meetri kõrgusel.

Hartmanicet on esmamainitud 1219. aastal, linnaõigused sai 1320. aastal. 1992. aastal sai Hartmanice vahepeal kaotatud linnaõigused tagasi.

## Viited
Zorana Mihajlović

**Zorana Mihajlović** (serbia keeles Зорана Михајловић; sündinud 5. mail 1970 Tuzlas) on Serbia poliitik. Ta oli aastatel 2014–2020 Serbia energeetika-, arengu- ja keskkonnaminister ning 2020–2022 ehitus-, transpordi- ja taristuminister.

Ta sündis 1970. aastal Tuzlas, kuid põhi- ja keskkooli lõpetas ta Belgradis. 1993. aastal lõpetas ta Belgradi Ülikooli majandusteaduskonna. Magistrikraadi sai ta 1998. aastal tööga "Serbia ja valitud Euroopa riikide – Prantsusmaa, Saksamaa ja Rootsi – energiasektor" magistrikraadi.

Ta oli 27. juulist 2014 kuni 28. oktoobrini 2020 Serbia energeetika-, arengu- ja keskkonnaminister. 28. oktoobrist 2020 kuni 26. oktoobrini 2022 oli ta Serbia ehitus-, transpordi- ja taristuminister.

## Isiklikku
Zorana Mihajlovićil on poeg. Ta valdab vabalt inglise keelt ning suhtluskeele tasemel prantsuse ja itaalia keelt.
Attu

**Attu** võib olla:

* Attu (Aleuudid), saar Aleuutides
* Attu (Pargas), saar Soomes Saaristomeres
* Attu (Gröönimaa), küla Gröönimaal
* Attu (Soome), küla Soomes Attu saarel
Škoda Superb (1934–1949)

Esimene **Škoda Superb** on suur luksusauto, mida tootis Tšehhoslovakkia autotootja  ASAP (hiljem AZNP) aastatel 1934–1949. Tegu oli esimese Škodaga, mis varustati V8 mootori ning nelikveoga.
Anthony Stolarz

**Anthony Stolarz** (sündinud 20. jaanuaril 1994 Edisonis, New Jerseys) on USA jäähokimängija, kes mängib väravavahina NHL-i klubis Toronto Maple Leafs.

Aastatel 2012–2014 mängis ta Ontario Hockey League'i klubis London Knights, kellega tuli 2013. aastal liiga meistriks.

2012. aastal valis Philadelphia Flyers ta NHL-i ''draft''is 45. valikuna. Hooajal 2014–15 asus ta mängima American Hockey League'i Flyersi noorteklubis Lehigh Valley Phantoms. 2016. aastal valiti Stolarz AHL-i tähtede mängule. NHL-is debüteeris Stolarz 27. novembril 2016 mängus Calgary Flamesi vastu.

2019. aasta veebruaris müüdi tema mängijaõigused Edmonton Oilersile.

2019. aasta juulis sõlmis ta kaheaastase lepingu Anaheim Ducksiga. Hooajal 2019–20 mängis ta põhiliselt AHL-i klubis San Diego Gulls ning valiti 2020. aastal AHL-i tähtede mängule. 2021. aasta jaanuaris pikendas ta Ducksiga lepingut ning ta kuulus Ducksi meeskonda kuni hooaja 2022/23 lõpuni, kuid ühelgi hooajal ta Ducksi esiväravavaht ei olnud. Enim mänge sai ta hooajal 2021/22, kui ta kogus 12 võitu, kaheksa kaotust ja kolm viiki.

2023. aasta juulis sõlmis ta üheaastase lepingu Florida Panthersiga. Hooajal 2023/24 oli Stolarz NHL-is parima tõrjeprotsendiga väravavaht (92,5%), lisaks lasi ta endale lüüa keskmiselt 2,03 väravat mängus, mis oli samuti NHL-i parim näitaja.

2021. aasta maailmameistrivõistlustel võitis Stolarz USA jäähokikoondise koosseisus pronksmedali. 

## Viited

## Välislingid
* Anthony Stolarz NHL.com lehel
* Anthony Stolarz hockeydb.com lehel
Lembit Teesalu

**Lembit Teesalu** (29. juuli 1945 Padise vald, Harjumaa – 17. mai 2021 Tallinn) oli eesti auto- ja mootorrattasportlane.

Ta lõpetas 1959. aastal Vihterpalu 7-klassilise kooli ja 1966. aastal metallide lõiketöötluse erialal Tallinna Ehitus- ja Mehaanikatehnikumi.

## Sportlasena
Alustas 1961. aastal treeninguid Tööjõureservides Johannes Tomsoni juhendamisel. 

Ta oli aastatel 1972–2004 kokku 13 korda mootorrataste ringrajasõidus Eesti NSV ja Eesti meister ja 2003. aasta karika võitja, 1965. aastal Eesti NSV meister motokrossis ja 1969. aastal talimotokrossis (175 cm3 masinaklassis).

Ta oli 1977. aastal Eesti NSV meister autode ringrajasõidus vormel 3 klassis.

Ta on kokku võitnud 18 Kalevi suursõitu. Ta on ainuke sportlane, kes on võitnud Kalevi suursõidu nii autode kui ka mootorrataste klassis.

Ta oli 1963. aastal mootorrataste ringrajasõidus NSV Liidu meister noorte 50 cm3 masinaklassis. Ta võitis aastatel 1966–1985 NSV Liidu meistrivõistlustel kokku 30 medalit: 21 kulda, 6 hõbedat ja 3 pronksi (125 cm3 A, 250 cm3 A, 350 cm3 A ja 350 cm3 B masinaklassis). 

Ta sai 1981. aastal mootorrataste ringrajasõidus Ida-Euroopa kommunistlike riikide Sõpruse karika sarjas 2. koha 125 cm3 masinaklassis. 

## Tunnustus
*1966 NSV Liidu meistersportlane
*1977, 1979 ja 1983 Eesti NSV parim tehnikasportlane
*1978 NSV Liidu rahvusvahelise klassi meistersportlane

## Isiklikku
Tema vend oli autosportlane Tõnu Teesalu.

## Viited

## Välislingid
*
Attu (Pargas)

**Attu** on Soome saar Saaristomeres. See asub Pargase keskusest lõunas Peimari suudmes. Attus elab aasta läbi 49 inimest, kuid suvel on neid 692. Saare pindala on 19,88 km².

Attu saarel asub kolm küla: Attu, Boda ja Jermo. Saarel asub Attu mõis. Kunagi toimus saarel kaevandustegevus ning 19. ja 20. sajandi vahetusel oli seal tööstuspiirkond koos meierei, saeveski, elektrijaama ja telliskivitehasega.

Sellel on Suur-Tervo saarelt parvlaevaühendus Mielisholmi saare kaudu. 2003. aastast alates on saar Mielisholmiga ühendatud Skagsholmeni ja Granholmeni kaudu.

## Välislingid
*
Puškari

**Puškari** on endine küla (*skrajciems* ehk hajaküla) Lätis Valmiera piirkonnas Kocēni vallas. 

Küla asus valla keskosas Jumara jõe kaldal. Seal oli Puškari bussipeatus.

Looduskaitse all on  käla aladel kasvavad Lielbrendiķi tamm ümbermõõduga 4,2 ja kõrgusega 36 meetrit, ning Mazvējiņi tamm ümbermõõduga 4,52 meetrit.

Aastal 2007 oli külas ligikaudu 15 elanikku. Aastail 2009–2021 kuulus küla Kocēni piirkonda.

## Viited
Hochstuhl

**Stol** (ka **Veliki Stol**) või **Hochstuhl** on Karawankide kõrgeim mägi ning asub Sloveenia ja Austria vahelisel piiril.

Sloveenikeelne nimi *Veliki Stol*, tähendusega 'suur tool', tuleneb mäe visuaalsest välimusest, eriti idast vaadatuna. Saksakeelne nimi *Hochstuhl* ('kõrge tool') võeti kasutusele 19. sajandi lõpul. Varem oli saksakeelne nimi *Stou*, foneetiline tuletus sloveenikeelsest nimest.

Stol ulatub Žirovnica omavalitsusest Sloveenias Austria turulinna Feistritz im Rosentalini põhjas. Tipp on osa Karawankide harjast ning veelahe Sava ja Drava jõe vahel. Põhjas langevad Dachsteini lubjakivikaljud järsult üle 500 m.

Mäel on mitu alamtippu, nagu Mali Stol ('väike tool') (2198 m). Idas viib Karawankide hari Vrtača mäele ja edasi Loibli kuruni.

## Tõus

Esimese mäkketõusu tegi 17. augustil 1794 Kraini krahv ja mägironija Franz von Hohenwart (1771–1844) Sigmund Zoisi (1747–1819) kutsel. 9. septembril 1906 jõudsid kaks ronijat Stoli tippu esmakordselt järsu põhjakülje kaudu. Esimene mägihütt tipust lõunas püstitati 1883. aastal Austria Turismiklubi poolt ja seda kutsuti Valvasori pelgupaigaks. Stou pelgupaik harjast põhja pool avati 1886. aastal Saksa ja Austria Alpiklubi poolt.

Tänapäeval on Feistritzist (Austria poolel) 1906. aastal ehitatud Klagenfurti öömaja (*Klagenfurter Hütte*) kaudu tippu arvukalt marsruute. Samuti on marsruute Žirovnicast Sloveenias, kus 1910. aastal avatud Prešereni öömaja (*Prešernova koča*) seisab alamtipu Mali Stoli all. Mõlemad pelgupaigad põletati Teise maailmasõja ajal Jugoslaavia partisanide poolt maha, et takistada nende kasutamist Wehrmachti sõdurite baaslaagritena. Klagenfurti öömaja taasavati 1952. aastal 24 magamiskoha ja magalaga *([[Matratzenlager]])*; Prešereni öömaja ehitati 1966. aastal ümber, tänapäeval on see avatud juuni keskpaigast septembri keskpaigani. Seal on 45 magamiskohta, pesuruum ja kaks söögituba 80 istekohaga.

500 m järsu nõlva tõusu mäe põhjaküljel ronitakse Austria Alpiklubi poolt 1966/67. aastal ehitatud via ferrata (*Klettersteig*) kaudu, mille kasutamine nõuab mõningaid mägironimisoskusi.

## Galerii


Pilt:Stol-Hochstuhl.jpg|Stol
Pilt:Stol Sr Vrh.jpg|Stol vaadatuna Begunjščicast
Pilt:Hochstuhl, mountain, austria, summertime.JPG|
Pilt:Završnica - Stol 01.jpg|
Arved Varep

**Arved Gerhard Peter Varep** (29. jaanuar (17. jaanuar vkj) 1893 Vana-Võidu vald, Viljandimaa – 20. november 1942 Tallinn) oli Eesti agronoom ja riigiametnik, 1919. aasta maareformi üks läbiviijaid.

## Elulugu
Pärnu Poeglaste Gümnaasiumis õppides kuulus Jüri Vilmsi asutatud rahvuslikku organisatsiooni Taim.

Lõpetas 1918. aastal Riia Polütehnilise Instituudi agronoomina. Kuulus Riia Eesti Üliõpilaste Seltsi, hiljem ÜS Liivikasse. Järvamaa Üliõpilaskogu vilistlane. Õppis aastatel 1927–1929 Tartu Ülikooli õigusteaduskonnas.

Riigiteenistusse astus 2. jaanuaril 1919 Rahaministeeriumis, sama aasta 1. aprillil viidi üle Põllutööministeeriumisse.

Sai 1919 kevadel Põllutööministeeriumilt agronoomiliseks otstarbeks maakoha Harku vallas. Varepile antud maatükk kutsus esile proteste, kuna väidetavalt ei tegelenud ta seal agronoomiliste eesmärkidega, vaid rentis maatükki vaheltkasuga välja.

1. november 1919 – 19. juuni 1921 oli ta Järvamaa riigimaade ülem ning vastutav maareformi läbiviimise eest maakonnas.

Oli üks Vodja põllutöökooli rajajaid.

Oktoobris 1922 nimetas vabariigi valitsus Põllutööministeeriumi nõuniku Arved Varepi ministeeriumi juures asuva hindamise peakomisjoni liikmeks.

1. veebruaril 1927 korraldati Põllutööministeeriumis struktuurimuudatus ning senine ministeeriuminõunik Varep nimetati peasekretäri kohusetäitjaks ja ühtlasi ministeeriumi nõuniku kohusetäitjaks. Päevalehe sõnul sai struktuurimuudatuse järel Põllutööministeeriumi kõige "tähtsamaks ja vastutusrikkamaks" just peasekretäri ametikoht.

1932 valiti ta Haapsalu purje- ja sõuklubi juhatuse esimeheks.

Tervislikel põhjustel lahkus Arved Varem 1935. aastal Põllutööministeeriumi teenistusest ja asus peansionile.

Oli kirjastuse Agronoom direktor ning valiti 1939 Kirjastuste Liidu revisjonikomisjoni liikmeks. 1938. aastal kuulus ta raamatunädala komitee koosseisu ning valiti põllumajandusraamatute toimkonda.

Ärijuht Artur Varepi juhtimisel kirjastas "Agronoom" igal aastal kümneid põllumajanduliku sisuga õppe- ja käsiraamatuid ja tema organiseeris ka "Eesti põllumajanduse entsüklopeedia" väljaandmist.

Suri 20. novembril 1942 ning maeti 22. novembril Nõmme Hiiu kalmistule.

## Isiklikku
Tema vennapojad olid alpinist ning ehitusinsener Peeter Varep ning geograaf, maastikuteadlane ja botaanik Endel Varep.

## Teosed
* Arwed Warep. *Die neue Landordnung*. Dorpat 1924.

## Viited

## Välislingid
* ''Album Academicum Universitatis Tartuensis 1918-1944''
* Haud Tallinna Hiiu kalmistul
Martini-Henry

**Martini-Henry** on tagantlaetav ühelasuline hoovaga Suurbritannia vintpüss, mis oli kasutusel Briti armees. Esimest korda jõudis Martini-Henry teenistusse aastal 1871 ning lõpuks asendati sellega eestlaetavad padrunitele ümberehitatud vintpüssid Snider-Enfield. Martini-Henry vintpüssid olid Briti impeeriumi teenistuses 47 aastat. Relvas oli kombineeritud Henry O. Peabody konstrueeritud mehhanismi, mida oli täiustanud Šveitsi disainer Friedrich von Martini, ja šotlase Alexander Henry kujundatud polügonaalset vintlõiget.

Kuigi Snider-Enfield oli Briti sõjaväe esimene tagantlaetav relv, millega lasti metallist padruneid, oli Martini-Henry esimene selline, mis oli algusest peale nii ehitatud, lisaks oli sellel parem laskekiirus ja -ulatus.

Martini-Henry vintpüssist toodeti peamiselt nelja mudelit: Mark I (juunis 1871), Mark II, Mark III ja Mark IV. Peale selle toodi 1877 turule Martini-Henry karabiin, millest oli olemas Garrison Artillery Carbine ja Artillery Carbine (Mark I, Mark II ja Mark III). Lisaks toodeti ka väiksemaid versioone, mis olid mõeldud kadettidele. Martini-Henry viimase variandi, Mark IV tootmine lõpetati aastal 1889 ning see asendati LEe-Metfordiga. Martini-Henry jäi üle kogu Briti impeeriumi kasutusse kuni esimese maailmasõja lõpuni.

Mõned Afganistani hõimud kasutasid seda vintpüssi Nõukogude-Afganistani sõja ajal. Aastatel 2010 ja 2011 said USA merejalaväelased Marjahs Talibani ladudest kätte vähemalt kolm Martini-Henry vintpüssi.

Väga palju Martini-Henry koopiaid valmistasid Pakistani Loodeprovintsi relvameistrid. Nende relvad olid Enfieldis Royal Small Arms Factorys tehtutest halvema kvaliteediga, kuid välimuselt väga sarnased. Üks tuntumatest Martini-Henry koopiate valmistajatest oli afridi hõimu meister Adam Khel Afridi, kes elas Khyberi kurus. Britid kutsusid selliseid koopiaid Khyberi kuru koopiateks.

## Vaata ka
*Briti sõjaväe vintpüssid
*Swinburn-Henry
*Martini-Enfield
*Martini Cadet

## Välislingid
* .577/.450 Martini–Henry Rifles
* martinihenry.com
* Martini Metford MkIV 1886
Bhatti

**Bhatti** (*Bhaṭṭi*; 6. või 7. sajand pKr) oli India sanskritikeelne luuletaja. 

Lüürilise eepose "Bhaṭṭikāvya" ehk "Rāvaṇavadha" peategelane on Rāma ja selle aines on ammutatud "Rāmājanast". Teoses on 22 laulu. Mõned neist illustreerivad sanskriti keele reegleid, teised kujundeid ja stiilivõtteid.
Bhāravi

**Bhāravi** (भारवि; 6. sajand pKr) oli India sanskritikeelne luuletaja.

Tema eepos "Kirātārjunīya", koosneb 18 laulust. Aines on võetud "Mahābhāratast". Süžeeks on  kangelase Ardžuna kahevõitlus ühe *[[kirāta]]* (metsiku mägilasega), kes osutub jumal Šivaks. Ardžuna saab temalt kingiks jumaliku relva.
Pankas

**Pankas** on küla (*mazciems*) Lätis Valmiera piirkonnas Kocēni vallas. 

Küla asub valla idaosas. Seal on Pankase bussipeatus.

Looduskaitse all on neli põlist tamme ja Pankase tamm ümbermõõduga 4,96 meetrit. Draņķi muinaskalmed on muinsusmälestisena riikliku kaitse all.

Aastal 2007 oli külas 19 elanikku. Aastail 2009–2021 kuulus küla Kocēni piirkonda.

## Viited
Māgha

**Māgha** (माघ; umbes 7.–8. sajand pKr) oli üks tähtsamaid India sanskritikeelseid luuletajaid.

Tema eepos "Śiśupāla-vadha" koosneb 20 laulust. Aines on võetud "Mahābhāratast". Peategelane on Krišna. On näha, et autor tunneb hästi teooriat. Näiteks kasutab ta 23 värsimõõtu.
Bhartrihari

**Bhartrihari** (भर्तृहरि *Bhartṛhari*; umbes 7. sajand pKr) oli India sanskritikeelne lüüriline luuletaja ning grammatik ja keelefilosoof.

Bhartriharile omistatakse triloogia "Śatakatraya", mille iga osa koosneb umbes sajast mõttesalmist. Nende teemad on armastus *[[śṛṅgāra]]*, elutarkus (*[[niti]]*) ja kiretus (*[[vairāgya]]*). Tema elegantset ja vormitäiuslikku luulet peetakse sanskritikeelse lüürika tippu kuuluvaks. 

Bhartriharile omistatakse ka sanskriti grammatika ja keelefilosoofia alane teos "Vākyapadīya".

Uurijad on kahelnud, kas need teosed kuuluvad samale autorile.

## Eesti keeles
*Bhartṛhari. *Vairāgyaśataka ehk Sada värssi ilmaelust loobumise kiituseks*, sanskriti keelest tõlkinud Martti Kalda ja Margus Lattik, Tallinna Ülikooli Kirjastus 2012.
Amaru

**Amaru** (अमरु, 8. sajand) oli India sanskritikeelne luuletaja. Teda peetakse Kālidāsa kõrval klassikalise ajajärgu tähtsaimaks lüürikuks. 

Talle kuulub erootiline luulekogu "Amaruśataka". Ta kirjeldab elavas stiilis armastuse eri aspekte.

## Eesti keeles
**Amaruśataka ehk Amaru sadakond värssi*, sanskriti keelest tõlkinud ja kommenteerinud Martti Kalda, Tallinn: Tallinna Ülikooli Kirjastus 2016, ISBN 978-9985-58-824-6.
Džajadeva

**Džajadeva** (जयदेव *Jayadeva*; 12. sajand) oli India sanskritikeelne luuletaja.

On arvatud, et ta oli Bengali kuninga Lakṣhmaṇa Sena õueluuletaja.

Luuletsükkel Gitāgovinda koosneb 12 laulust, mis kirjeldavad Krišna ja Rādha armastust. Lopsakates värssides kirjeldatakse Rādha armukadedust, armastajate lahusolekut, igatsust, leppimist ja õnnelikku taasühinemist. See lugu kujutab inimhinge igatsust ühineda Jumalaga. Lüürilised laulud vahelduvad jutustusega. Teos oli mõeldud lavastamiseks. Seda etendatakse India višnuistlikes ringkondades tänapäevalgi.
Tartu Ülikooli loodus- ja täppisteaduste valdkond

**Tartu Ülikooli loodus- ja täppisteaduste valdkond** (lühend **LTT**; ingliskeelne ametlik nimetus *Faculty of Science and Technology*) on üks neljast Tartu Ülikoolis akadeemilisi struktuuriüksusi koondavast valdkonnast.

Valdkond loodi 1. jaanuaril 2016 Tartu Ülikooli struktuuri reformi käigus.

LTT kodulehe andmeil on loodus- ja täppisteaduste valdkond tunnustatud loodusteaduste-, tehnoloogia- ning IT-alase kompetentsi keskus Eestis, kus õpetab suur hulk maailmatasemel välislektoreid ning üliõpilastele antakse maailmatasemel kõrgharidust.

## Juhtimine

Valdkonda juhib dekaan, kes vastutab valdkonna personali-, õppe-, teadus-, arendus-, finants- ja majandustegevuse eest. Aastatel 2016–2019 oli dekaani ametis Peeter Burk, alates 2020. aastast Leho Ainsaar.

Valdkonnal on 25-liikmeline nõukogu ning nõukogu esimees on dekaan.

## Struktuur
Loodus- ja täppisteaduste valdkonda kuulub kümme instituuti:
*Arvutiteaduse instituut 
*Eesti Mereinstituut (asub Tallinnas)
*Füüsika instituut
*Genoomika instituut
*Keemia instituut
*Matemaatika ja statistika instituut
*Molekulaar- ja rakubioloogia instituut
*Tartu observatoorium (asub Tõraveres)
*Tehnoloogiainstituut
*Ökoloogia ja maateaduste instituut

## Viited

## Välislingid
*Tartu Ülikooli loodus- ja täppisteaduste valdkonna koduleht
Dūķeri

**Dūķeri** on küla (*mazciems*) Lätis Valmiera piirkonnas Kocēni vallas. 

Küla asub valla keskosas Jumara jõe kaldal. Külas on Dūķeri bussipeatus. Mieži tammed on looduskaitse all..

Asula on tekkinud endise Dūķeri mõisa keskuse juurde. Aastail 2009–2021 kuulus küla Kocēni piirkonda.

Aastal 2007 oli külas 29 elanikku.

## Viited
Sarmas

**Sarmas** on küla (*mazciems*) Lätis Valmiera piirkonnas Kocēni vallas. 

Küla asub valla keskosas maantee A3 ääres  ja jääb osaliselt Põhja-Vidzeme biosfääri kaitsealale. Seal on Sarmase bussipeatus.

Aastal 2007 oli külas ligikaudu 25 elanikku. Aastail 2009–2021 kuulus küla Kocēni piirkonda.

## Viited
Tožas

**Tožas** on küla (*mazciems*) Lätis Valmiera piirkonnas Kocēni vallas.

Küla asub valla loodeosas. Seal on Tožase bussipeatus.

Aastail 2009–2021 kuulus küla Kocēni piirkonda.

## Elanikkond


* 186 (1970)
* 170 (1979)
* 123 (1989)
* 118 (2000)

* 95 (2007)
* 98 (2011)
* 85 (2021)


## Viited
Liepas

**Liepas** on küla (*mazciems*) Lätis Valmiera piirkonnas Kocēni vallas. 

Küla asub valla lääneosas ja jääb osaliselt Põhja-Vidzeme biosfääri kaitsealale. Külas on Mujānu skola bussipeatus. 

Varem asus selle aladel Zilaiskalnsi raudteejaam. Aastail 2009–2021 kuulus küla Kocēni piirkonda.

Aastal 2007 oli külas 39 elanikku.

## Viited
Bilhana

**Bilhana** (बिल्हण *Bilhaṇa*; 11. sajand) oli Kashmiri päritolu sanskritikeelne luuletaja.

Pärast paljusid reise sai temast Lõuna-India Lääne-Chālukya riigi kuninga Vikramāditya VI õueluuletaja.

Ajaloolis-mütoloogilises eeposes "Vikramānkadevacarita" ülistas ta oma isandat ja tema suguvõsa.

Kuulsas armastuspoeemis "Caurapañcāśikā" meenutab kangelane kauneid hetki koos oma armastatuga. Legendi järgi jutustab luuletaja oma salajasest armastusloost ühe printsessiga.

#### Eesti keeles
**Caurapañcāśikā ehk Armuvarga viiskümmend värssi*,  sanskriti keelest tõlkinud ja kommenteerinud Martti Kalda, Tallinn: Gutenbergi Pojad: M.Kalda 2013.
Blšany

**Blšany** (saksa keeles *Flöhau bei Podersam*) on linn Tšehhis Ústí maakonnas Louny ringkonnas. Blšany asub Lounyst ligi 29 km edelas Praha kesklinnast umbes 71 km läänes.

Blšanyt on esmamainitud 1238. aastal. Linnaõigused sai Blšany millalgi ajavahemikul 1238–1252. Blšany sai vahepeal kaotatud linnaõigused tagasi 10. oktoobril 2006.

## Viited
Kevin Labanc

**Kevin Labanc** (sündinud 12. detsembril 1995 New Yorgis) on USA jäähokimängija, kes mängib NHL-i klubis San Jose Sharks ründajana paremäärel.

Aastatel 2013–2016 mängis ta Ontario Hockey League'i klubis Barrie Colts. Hooajal 2015–16 oli ta liigas resultatiivseim mängija ning pälvis Eddie Powers Memorial Trophy.

2014. aastal valis Sharks ta NHL-i ''draft''is 171. valikuna. 2016. aasta märtsis sõlmis ta Sharksiga kolmeaastase lepingu. Hooaja 2015–16 lõpus debüteeris ta American Hockey League'is Sharksi noorteklubis San Jose Barracuda.

NHL-is debüteeris Labanc 8. novembril 2016 mängus Washington Capitalsi vastu. Esimese värava lõi ta liigas sama aasta 17. novembril mängus St. Louis Bluesi vastu. 9. veebruaril 2019 tegi ta mängus Edmonton Oilersi vastu oma NHL-i karjääri esimese kübaratriki. Hooaeg 2018–19 on olnud tema seni resultatiivseim NHL-is (17+39). Samal hooajal jõudis ta Sharksiga Läänekonverentsi finaali, kus kaotati hilisemale Stanley karika võitjale St. Louis Bluesile. Läänekonverentsi veerandfinaali seitsmendas ja viimases otsustavas mängus Vegas Golden Knightsi vastu sai Labanc viimasel veerandajal kirja neli punkti (üks värav ja kolm väravasöötu). Sellega sai Labanc NHL-i ajaloo esimeseks mängijaks, kes on seda suutnud väljalangemismängude seitsmenda mängu ühel veerandajal.

2013. aastal võitis Labanc USA kuni 18-aastaste koondisega omavanuste maailmameistrivõistlustel hõbemedali. 2021. aasta maailmameistrivõistlustel võitis Labanc USA jäähokikoondise koosseisus pronksmedali.

## Viited

## Välislingid
* Kevin Labanc NHL.com lehel
* Kevin Labanc hockeydb.com lehel
Krásná Hora nad Vltavou

**Krásná Hora nad Vltavou** (saksa keeles *Schönberg an der Moldau*) on linn Tšehhis Kesk-Tšehhi maakonnas Příbrami ringkonnas. Krásná Hora nad Vltavou asub Příbramist ligikaudu 22 km idakagus ja Praha kesklinnast umbes 55 km lõunas.

Krásná Hora nad Vltavou paikneb merepinnast 434 meetri kõrgusel.

Asulat on esmamainitud 1341. aastal.

29. veebruaril 2012 sai Krásná Hora nad Vltavou vahepeal kaotatud linnaõigused tagasi.

## Viited
Tage Thompson

**Tage Nathaniel Thompson** (sündinud 30. oktoobril 1997 Glendale'is Arizonas) on USA jäähokimängija, kes mängib ründajana NHL-i klubis Buffalo Sabres.

Aastatel 2015–2017 mängis ta Connecticuti Ülikooli jäähokimeeskonnas.

2016. aastal valis St. Louis Blues ta NHL-i ''draft''is 26. valikuna. 2017. aasta märtsis sõlmis ta Bluesiga kolmeaastase lepingu ning debüteeris hooaja 2016–17 lõpus American Hockey League'is Bluesi noorteklubis Chicago Wolves.

NHL-is debüteeris Thompson Bluesi meeskonnas 4. oktoobril 2017 mängus Pittsburgh Penguinsi vastu. Esimese värava lõi ta liigas sama aasta 18. detsembril mängus Edmonton Oilersi vastu. 2018. aasta juulis müüdi tema mängijaõigused Sabresile. 2020. aasta oktoobris pikendas ta Sabresiga lepingu kolme aasta võrra.

Hooajal 2021/22 asus ta mängima Sabresi esimeses ründeliinis koos Jeff Skinneri ja Alex Tuchiga. Hooajal 2021/22 tegi Thompson NHL-is ülekaalukalt oma edukaima hooaja, kui lõi 38 väravat ja andis 30 väravasöötu. 7. detsembril 2022 lõi Thompson mängus Columbus Blue Jacketsi vastu viis väravat, millest esimesed neli esimesel perioodil (Thompson sai NHL-i ajaloos neljandaks mängijaks, kes on esimesel perioodil löönud neli väravat). Enne teda oli Sabresi mängijatest löönud ühes mängus viis väravat vaid Dave Andreychuk 36 aastat varem.. Ameerika Ühendriikide mängijatest oli enne Thompsoni ühes mängus löönud viis väravat ainult Mark Pavelich 1983. aastal.

2015. aastal tuli Thompson USA kuni 18-aastaste koondisega omavanuste maailmameistriks ja 2017. aastal juunioride maailmameistriks USA kuni 20-aastaste koondisega. 2018. ja 2021. aasta maailmameistrivõistlustel võitis ta USA jäähokikoondise koosseisus pronksmedali.

Tema isa Brent Thompson on endine jäähokimängija.

## Viited

## Välislingid
* Tage Thompson NHL.com lehel
* Tage Thompson hockeydb.com lehel
Conor Garland

**Conor Garland** (sündinud 11. märtsil 1996 Scituate'is, Massachusettsis) on USA jäähokimängija, kes mängib NHL-i klubis Vancouver Canucks ründajana paremäärel.

Aastatel 2012–2016 mängis ta Quebec Major Junior Hockey League'i klubis Moncton Wildcats. Hooaegadel 2014–15 ja 2015–16 pälvis ta liiga resultatiivseimale mängijale antava Jean Béliveau Trophy ning hooajal 2014–15 liiga väärtuslikumale mängijale antava Michel Brière Memorial Trophy.

2015. aastal valis Arizona Coyotes ta NHL-i ''draft''is 125. valikuna. Hooajal 2016–17 asus ta mängima American Hockey League'is (AHL) Coyotesi noorteklubis Tucson Roadrunners. 2019. aastal valiti Garland AHL-i tähtede mängule.

NHL-is debüteeris Garland 8. detsembril 2018 mängus San Jose Sharksi vastu. Hooajal 2018–19 lõi ta NHL-is 13 väravat ja andis viis väravasöötu. 2019. aasta veebruaris pikendas ta Coyotesiga lepingut kahe aasta võrra.

2021. aasta juulis siirdus Garland Vancouver Canucksi, kellega sõlmis viieaastase lepingu.

2021. aasta maailmameistrivõistlustel võitis Garland USA jäähokikoondise koosseisus pronksmedali. Ta oli turniiril USA koondise resultatiivseim mängija (6+7) ning kogu turniiri arvestuses resultatiivsuselt teine mängija. Lisaks valiti ta turniiri sümboolsesse koosseisu.

## Välislingid
* Conor Garland NHL.com lehel
* Conor Garland hockeydb.com lehel
Chauchat-Ribeyrolles 1918

**Chauchat-Ribeyrolles 1918** on Prantsusmaa prototüüp-automaatrelv. 1917. aastal võttis Prantsuse armee kasutusse Ribeyrollesi, Sutteri ja Chauchati (RSC) poolautomaatvintpüssi Fusil Automatique Modèle 1917, Chauchat oli selleks ajaks konstrueerinud juba ka kergekuulipilduja Chauchat Mle. 1915.

1918. aastal esitlesid nad relva *pistolet-mitrailleur* (püstolkuulipilduja), mis ehitati Prantsuse tankimeeskondadele lähivõitluseks. Relv põhines poolautomaatvintpüssi RSC M1917 mehhanismil. Esimesed katsetused tehti Mannlicher-Berthieri laadimisklambriga, mis mahutas kaheksa padrunit. Katsed Chauchati salvega jätkusid 1919. aastani. Tulemused olid küll rahuldavad, aga relv oli enesekaitseks liiga võimas ning seda ei võetud kasutusse.

## Vaata ka
* Ribeyrolles 1918 (automaatkarabiin)
* M231 Firing Port Weapon

## Kirjandus
* 

## Välislingid
* Pildid (2. ja 3.)
Baldieši

**Baldieši** on küla (*mazciems*) Lätis Valmiera piirkonnas Kocēni vallas. 

Küla asub valla lääneosas. Külas on Baldiešu ferma bussipeatus. 

Baldiešist läänes asub Vīķvēni soo kaitseala.

Aastal 2007 oli külas ligikaudu 35 elanikku. Aastail 2009–2021 kuulus küla Kocēni piirkonda.

## Viited
Farquhar-Hill

**Farquhar-Hill** on Suurbritannia poolautomaatvintpüss. Selle konstrueerisid Moubray G. Farquhar ja Arthur H. Hill. Farquhar-Hill oli üks 20. sajandi esimesi poolautomaatseid vintpüsse.

## Vaata ka
*Avtomat Fjodorova
*Cei-Rigotti
*Winchester Model 1907
*Mondragón (vintpüss)
*Remington Model 8

## Välislingid
*http://www.forgottenweapons.com/early-semiauto-rifles/farquhar-hill/
*https://www.youtube.com/watch?v=oXpgJ4JydN4&context=C3e909ffUDOEgsToPDskLEvZCzQCJx5v1XwnvdmwOe
*https://web.archive.org/web/20130527062140/http://www.nramuseum.org/the-museum/the-galleries/america-ascending/case-58-world-war-i-diorama/farquhar-hill-model-1909-experimental-semi-automatic-rifle.aspx
*https://archive.today/20130710182500/http://www.rememuseum.org.uk/collections_view.aspx?id=151
Šimon Hrubec

**Šimon Hrubec** (sündinud 30. juunil 1991 Vimperkis) on Tšehhi jäähokimängija, kes mängib väravavahina Šveitsi kõrgliigaklubis ZSC Lions.

Tšehhi kõrgliigas debüteeris ta hooajal 2009–10 České Budějovice Motori meeskonnas.

Aastatel 2012–2019 mängis ta Tšehhi kõrgliigas Třineci HC Oceláři ridades. Hooajal 2016–17 sai ta Tšehhi kõrgliigas väravavahtidest kirja enim võite (28) ja nullimänge (7). 2018. aastal jõudis ta Jäähoki Meistrite Liigas Ocelářiga poolfinaali, kus kaotati hilisemale võitjale JYP-ile. Hooajal 2017–18 oli Hrubec Meistrite Liigas parima tõrjeprotsendiga väravavaht (96,19%) ning ta valiti Meistrite Liiga hooaja väärtuslikumaks mängijaks. 2019. aastal tuli ta Ocelářiga Tšehhi meistriks. Tšehhi kõrgliiga hooaja 2018–19 väljalangemismängudes valiti Hrubec väärtuslikumaks mängijaks.

2019. aasta juunis sõlmis ta lepingu KHL-i klubiga Kunluni Red Star. 2020. aasta novembris siirdus ta Omski Avangardi. 2021. aastal võitis ta klubiga Gagarini karika.

2022. aasta juunis sõlmis ta kaheaastase lepingu Šveitsi kõrgliigaklubiga ZSC Lions. Hooajal 2021/22 lasi ta Šveitsi kõrgliigas endale lüüa keskmiselt kõige vähem väravaid mängus (2,23), lisaks oli ta parima tõrjeprotsendiga väravavaht (92,7%). Lions kaotas sel hooajal väljalangemängudes poolfinaalis.

Tšehhi jäähokikoondise koosseisus on Hrubec osalenud 2019. ja 2021. aasta maailmameistrivõistlustel ning 2022. aasta taliolümpiamängudel.

## Viited

## Välislingid
* Šimon Hrubec hockeydb.com lehel
* The Faceoff: Šimon Hrubec. khl.ru. 19.5.2021
Berliini protsess

**Berliini protsess** on diplomaatiline algatus, mis on seotud Euroopa Liidu tulevase laienemisega. See algas 2014. aasta Lääne-Balkani konverentsiga Berliinis. See toimib selleks, et tugevdada ja säilitada Euroopa Liidu integratsiooniprotsessi dünaamikat, pidades silmas suurenenud euroskeptitsismi ja komisjoni presidendi Jean Claude Junckeri väljakuulutatud viieaastast moratooriumit laienemisele.

## Olemus
Berliini protsess on valitsustevaheline koostööalgatus, mille eesmärk on taaselustada mitmepoolseid sidemeid Lääne-Balkani ja valitud ELi liikmesriikide vahel ning parandada Lääne-Balkani piirkondlikku koostööd infrastruktuuri ja majandusarengu küsimustes. See on üks Merkeli kolmanda valitsuskabineti diplomaatilisi algatusi Kagu-Euroopas. Seda täiendavad algatused, mis on seotud konkreetsete Kagu-Euroopa riikidega (nt Saksa-Briti diplomaatiline algatus Bosnia ja Hertsegoviina ELiga ühinemiseks).

## Seotud riigid
Algatus hõlmab kõiki Lääne-Balkani riike: nelja, kes kandideerivad ELi liikmeiks (Montenegro, Serbia, Põhja-Makedoonia, Albaania) ja kahte potentsiaalset kandidaati (Bosnia ja Hertsegoviina ja Kosovo). Samuti on sellega seotud mõned ELi liikmesriigid (st Austria, Bulgaaria, Horvaatia, Prantsusmaa, Kreeka, Saksamaa, Itaalia, Poola ja Sloveenia) ning üks kolmas riik – Ühendkuningriik.

## Eesistujad
2020. aasta eesistujariikideks olid ühiselt Bulgaaria ja Põhja-Makedoonia.

## Vaata ka
*2015. aasta Lääne-Balkani tippkohtumine Viinis
*2016. aasta Lääne-Balkani tippkohtumine Pariisis
*2017. aasta Lääne-Balkani tippkohtumine Triestes
*2018. aasta Lääne-Balkani tippkohtumine Londonis
*2019. aasta Lääne-Balkani tippkohtumine Poznańis
*2020. aasta Lääne-Balkani tippkohtumine Sofias
*2021. aasta Lääne-Balkani tippkohtumine Berliinis

## Välislingid
* https://berlinprocess.info
Bānabhatta

**Bānabhatta** (बाणभट्ट *Bāṇabhaṭṭa*) ehk **Bāna** (बाण *Bāṇa*; 7. sajandi esimene pool), oli India sanskritikeelne kirjanik.

Ta oli seotud Põhja-India kuninga Haršavardhana õukonnaga.

Bānabhatta kirjutas kaks olulist sanskritikeelset romaani. Mõlemad on lõpetamata. "Harṣacarita" on ajalooline romaan, mis ülistab kuningas Haršavardhana elu ja tegevust. "Kādambari" on romantiline muinasjuttromaan, mille lõpetas Bānabhatta poeg.
Subandhu

**Subandhu** (arvatavasti 7. sajand) oli India sanskritikeelne kirjanik. 

Ta kirjutas muinasjuttromaani "Vāsavadattā", mis on üks olulisemaid sanskritikeelseid romaane. Teos räägib peategelase Vāsavadattā armastusest prints Kandarpaketu vastu. Kuigi tegu on proosateosega, on ta stiililt väga sarnane eepiliste luuleteostega. Palju on stiilikujundeid ja grammatilisi peensusi.
Brīnumi

**Brīnumi** on küla (*mazciems*) Lätis Valmiera piirkonnas Kocēni vallas. 

Küla asub valla idaosas.

Brīnumi jääb Gauja rahvusparki. Looduskaitse all on Brīnumi künnapuuks kutsutav mänd.

Aastal 2007 oli külas  ligikaudu 13 elanikku. Aastail 2009–2021 kuulus küla Kocēni piirkonda.

## Viited
Ķieģeļi

**Ķieģeļi** (ka **Ķieģeļmuiža**) on küla (*mazciems*) Lätis Valmiera piirkonnas Kocēni vallas. 

Küla asub valla lõunaosas.

Asula on tekkinud endise Ķieģeļi mõisa (*Kegeln*) keskuse juurde. Aastail 2009–2021 kuulus küla Kocēni piirkonda.

Looduskaitse all on Ķieģeļmuiža lehis ümbermõõduga 3,67 meetrit, Ķieģeļmuiža pärn ümbermõõduga 5,12 meetrit, ja kolm pärna Ķieģeļmuiža alleel.

## Viited
Henri-Léopold Lévy

**Henri-Léopold Lévy** (23. september 1840 Nancy – 29. detsember 1904 Pariis) oli Prantsuse maalikunstnik, tuntud peamiselt mütoloogiliste ja piibellike teemade poolest.

## Elulugu
Ta oli juudi päritolu sisekujundaja ja tikanditootja poeg. Tema kunstiharidus algas École des beaux-arts de Paris's, kus ta töötas François-Édouard Picot', Alexandre Cabaneli ja Eugène Fromentini stuudiotes.

Tema esimene näitus Pariisi salongis toimus 1865. aastal, kus tal oli väljas maal, millel Hekabe leiab mererannalt oma poja, Trooja printsi Polydoruse surnukeha. See teos tõi talle esimese järgu medali. Kaks aastat hiljem sai ta auhinna maali eest, mis kujutas Joase pääsemist Athaliahi tapatalgutest. 1869. aastal anti talle auhind maali "Vangistatud juut nutab Jeruusalemma varemetel" eest. 1872. aastal nimetati ta pärast Herodiase portree esitlemist Auleegioni rüütliks.

Lisaks tahvelmaalidele lõi ta mitu seinamaali: stseenid püha Denis' elust Saint-Merri kirikus, "Karl Suure kroonimine" (1881) Panthéonis ja "Etüüd Burgundia hiilgustest" Dijonis.

Henri-Léopold Lévy karjäär kannatas tugevalt antisemitismi tõttu, mis Prantsusmaad Dreyfusi afääri järel haaras ja ta kaotas kliente, sest ta keeldus oma maalidele teise nimega alla kirjutamast. Ta sai siiski jätkata Pariisi salongi näitustel osalemist kuni 1903. aastani. Selle aja jooksul tegi ta pikema reisi Lähis-Itta ja produtseeris mitmeid orientalistlikke teoseid.

Ta töötas ka õpetajana. Tema tähelepanuväärsetest õpilastest võib mainida Georges A. L. Boisselier'd, Henri Dabadied, Lluïsa Vidali ja Eugène Trigoulet'd.

## Viited
Magustav imemari

**Magustav imemari** (*Synsepalum dulcificum*) on taim sapotillipuuliste sugukonnast imemarja perekonnast pärinev mitmeaastane igihaljas põõsas.

## Botaaniline kirjeldus
Imemari kasvab umbes 3–4 meetri kõrguseks põõsaks. Nahkjad, tumerohelised lehed paiknevad okstel männastena. Lehed on süstjad 5–15 cm pikad ja 2–4 cm laiad. Õied on valged, väiksed, asetsevad kimpudena. Valminud viljad on punased, umbes 2 cm pikkused ja 1cm läbimõõduga, piklikud üheseemnelised marjad. Viljub ja õitseb aastas korduvalt. Taim on pärit troopilisest Lääne-Aafrikast. 

## Kasvatamine
Imemari kasvab poolvarjus kuni täispäikeselises kasvukohas. Eelistab parasniisket ja tugevalt happelise reaktsiooniga (3,5–5,8) kasvukohta. Õhuniiskus peaks jääma vahemikku 40–50%.  Taim on tundlik järskude keskkonnamuutuste osas, ei talu miinuskraade (temperatuuri alumine piir, mida talub, on 12 kraadi sooja), ülekastmist ega ka pikki kuivaperioode. 

Paljundatakse põhiliselt seemnetega, võimalik on ka haljaspistikutega ehk suvipistikutega. Magustaval imemarja kahjuriteks on villtäid, kilptäid ja kedriklestad. 

## Kasutamine
Magustav imemari on tuntud just nimelt marja poolest, mida süües annab ta hiljem tarbitavatele hapukatele ja vürtsikatele toitudele (nagu sidrun, ananass, õlu, redis ja marineeritud kurk) tuntava magusa maitse. Sellise toime annab viljalihas sisalduv aine mirakuliin, mis seob end happelisust tajuvate retseptoritega meie keelel ning pärsib hapu maitse tajumist. Marjal on väike suhkrusisaldus ja mage-magusa maitsega viljaliha. Osta saab imemarja nii tablettide kui ka külmkuivatatud kujul, sest mari ise säilib värskel kujul vaid paar-kolm päeva, tarbimisel toime kestab umbes 30 minutit. Mirakuliini kasutatakse ka suhkruasendajana.

Tööstuslikult kasutatakse magustava imemarja vilju palmiveinide ja muude jookide magustamiseks. Samuti kasutatakse marju maisileiva maitse parandamisel.

## Viited
Stefan Janev

**Stefan Janev** (bulgaaria keeles *Стефан Динчев Янев*; sündinud 1. märtsil 1960 Popovitsas) on Bulgaaria sõjaväelane ja riigitegelane. Ta oli Bulgaaria sõjaväelane (brigaadikindral). Alates 13. detsembrist 2021 kuni 28. veebruarini 2022 oli ta Bulgaaria kaitseminister.

Ta sündis Plovdivi piirkonnas Popovitsa külas. Ta lõpetas 1979. aastal Plovdivis asuva tehnikakooli elektrotehnika alal. Aastatel 1979–1983 õppis ta Šumenis asuvas Kõrgemas Suurtükiväekoolis, mille lõpetas erialal "Maapealne suurtükivägi" ja tsiviilerial "Elektroonilised arvutid". Aastatel 1991–1993 õppis ta Sofias Georgi Rakovski Sõjaväeakadeemias.

Ta oli 27. jaanuarist kuni 4. maini 2017 Bulgaaria kaitseministri kohusetäitja ja 12. maist kuni 13. detsembrini 2021 Bulgaaria peaministri kohusetäitja.

## Isiklikku
Lisaks bulgaaria keelele valdab ta inglise, saksa ja vene keelt. Ta on abielus ja tal on kaks last.

## Välislingid
* "Bulgaaria kaitseminister tagandatakse vaoshoitud suhtumise tõttu Ukraina sõtta". maailm.postimees.ee. 28.2.2022.
Bhāsa

**Bhāsa** (4. sajand või varem) oli India sanskritikeelne näitekirjanik.

Tema teosed olid 20. sajandi alguseni teada ainult varajaste sanskritikeelsete teadete järgi. Üks India õpetlane leidis 13 paljude klassikaeelse ajajärgu tunnustega näidendit, mis tõenäoliselt kuuluvad Bhāsale.

Tema meistriteoseks peetakse näidendit "Svapnavāsavadattā". Kuuevaatuselise näidendi aines pärineb India jutuajamisest.

Kaheksa tema näidendi süžee on võetud "Mahābhāratast" ja "Rāmājanast".
Mati Eliste

**Mati Eliste** (26. mai 1941 – 28. detsember 2020) oli eesti sportlane ja ajakirjanik.

Ta lõpetas 1959 Tallinna 10. Keskkooli ja 1963 Leningradi Lesgafti-nimelise Kehakultuuri Instituudi. Mati Eliste oli aastatel 1964–1976 ajalehe Noorte Hääl spordiosakonna juhataja, 1989–1991 Spordilehe toimetaja, 1991–1995 Eesti Ajalehtede Liidu tegevdirektor, 1995–1996 Eesti Spordifondi tegevdirektor ja 1996–1999 Spordilehe vastutav väljaandja. Ajakirjanikuna viibis Eliste 1972. aasta Sapporo ja 1976. aasta Innsbrucki taliolümpiamängudel. 

Eliste kuulus aastatel 1966–1968, 1972–1976 ja 1983–1988 Ujumisföderatsiooni presiidiumi. Oli 1964–1969 Tallinna ujumissektsiooni presiidiumi esimees ja 1987–1993 Meisterujumise U-klubi president. 1999–2009 Pirita halduskogu esimees. Mati Eliste oli Lions-klubi I president aastatel 2004–2005 ja Lions-klubi Eesti piirkonna kuberner 2009. aastal.

Eliste oli filmi "Eesti spordiajaloost" stsenarist (1990) ning raamatute "XII taliolümpiamängud. Innsbruck 1976" (1977) ja "Eesti ujumise lugu" (2017) üks kaasautoreid. On maetud Tallinna Metsakalmistule, spordirahva kvartalisse. 

## Sportlaskarjäär
Eliste alustas ujumistreeninguid 1954. aastal Tallinna Kalevis Sylvi Pressi juhendamisel. Nõukogude Liidu meistrivõistlustel võitis ta 1961. aastal 4 x 100 m kombineeritud teateujumises hõbe- (Burevestniku koondises) ja 1960. aastal pronksmedali (Leningradi koondises). Eliste tuli kolmekordseks Nõukogude Liidu üliõpilasmeistriks ja üheksakordseks Eesti meistriks. Eesti rekordeid parandas ta kümnel korral.

Pärast sportlaskarjääri töötas ta õpetaja ja ujumistreenerina. 

## Telekarjäär
Televaatajatele sai ta tuntuks tänu Eesti Televisiooni menusaatele "Reklaamiklubi", mida ta juhtis aastatel 1973–1990. "Need naljad, mis "Reklaamiklubist" tulid, olid ikka sellised, et ühel hetkel pahvatas see seltskond naerma, mitte ainult saates, vaid üle Eesti," meenutas Eliste 2016. aastal "Prillitoosis"". Tegemist oli Eesti Televisiooni kõige vaadatuma saatega. Vaadatavusrekord sündis siis, kui seda saadet vaatas 72,5 protsenti kogu Eesti elanikkonnast.

## Viited

## Välislingid
* Reklaamiklubi naeratus. Vahur Kersna dokumentaalsaade "Reklaamiklubist". ETV, 2021
Haršavardhana

**Haršavardhana** (हर्षवर्धन *Harṣavardhana*) ehk **Harša** (हर्ष *Harṣa*; umbes 590 – 647) oli Põhja-India suurkuningas 606. aastast ja sanskriti keeles kirjutav näitekirjanik.

Harša astus troonile 16-aastaselt, kui tema vend oli mõrvatud. 

Harša toetas luulet. Tema õueluuletaja Bānabhatta romaan "Harṣacarita" ülistab tema elu ja tegevust.

Haršat peetakse järgmise kolme näidendi autoriks: "Ratnāvalī" ja "Priyadarśikā" on koomilised armastusdraamad, mis on saanud nime oma naispeategelaste järgi. "Nāgānanda" on budistlike sugemetega.
Christian Wolanin

**Christian Wolanin** (sündinud 17. märtsil 1995 Québecis) on Kanadas sündinud USA jäähokimängija, kes mängib NHL-i klubis Los Angeles Kings.

Aastatel 2015–2018 mängis ta Põhja-Dakota Ülikooli jäähokimeeskonnas, kellega tuli 2016. aastal USA ülikoolide meistriks.

2015. aastal valis Ottawa Senators ta NHL-i ''draft''is 107. valikuna. 2018. aasta märtsis sõlmis ta klubiga kolmeaastase lepingu. NHL-is debüteeris ta 22. märtsil 2018 mängus Edmonton Oilersi vastu. Esimese värava lõi ta liigas sama aasta 2. aprillil mängus Winnipeg Jetsi vastu.

Osa hooajast 2018–19 mängis ta American Hockey League'is (AHL) Ottawa Senatorsi noorteklubis Belleville Senators ning valiti 2019. aastal AHL-i tähtede mängule. Hooaeg 2019–20	jäi tal vigastuse tõttu suuresti vahele.

2021. aasta märtsis müüdi tema mängijaõigused Los Angeles Kingsile.

USA jäähokikoondise koosseisus on Wolanin osalenud 2019. ja 2021. aasta maailmameistrivõistlustel. 2021. aasta maailmameistrivõistlustel võitis ta pronksmedali. 

Tema isa Craig Wolanin mängis NHL-is 1980. ja 1990. aastatel ning võitis 1996. aastal Colorado Avalanche'iga Stanley karika.

## Viited

## Välislingid
* Christian Wolanin NHL.com lehel
* Christian Wolanin hockeydb.com lehel